title: Vykonávacie nariadenie Komisie (EÚ) 2015/2067 zo 17. novembra 2015, ktorým sa podľa nariadenia Európskeho parlamentu a Rady (EÚ) č. 517/2014 stanovujú minimálne požiadavky a podmienky vzájomného uznávania osvedčení fyzických osôb, pokiaľ ide o stacionárne chladiace zariadenia, klimatizačné zariadenia a tepelné čerpadlá a chladiace jednotky chladiarenských nákladných automobilov a prípojných vozidiel obsahujúce fluórované skleníkové plyny, a osvedčení spoločností, pokiaľ ide o stacionárne chladiace zariadenia, klimatizačné zariadenia a tepelné čerpadlá obsahujúce fluórované skleníkové plyny (Text s významom pre EHP)

text:
               18.11.2015

               SK

               Úradný vestník Európskej únie

               L 301/28

         VYKONÁVACIE NARIADENIE KOMISIE (EÚ) 2015/2067
   zo 17. novembra 2015,
   ktorým sa podľa nariadenia Európskeho parlamentu a Rady (EÚ) č. 517/2014 stanovujú minimálne požiadavky a podmienky vzájomného uznávania osvedčení fyzických osôb, pokiaľ ide o stacionárne chladiace zariadenia, klimatizačné zariadenia a tepelné čerpadlá a chladiace jednotky chladiarenských nákladných automobilov a prípojných vozidiel obsahujúce fluórované skleníkové plyny, a osvedčení spoločností, pokiaľ ide o stacionárne chladiace zariadenia, klimatizačné zariadenia a tepelné čerpadlá obsahujúce fluórované skleníkové plyny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 (1), a najmä na jeho článok 10 ods. 12,
   keďže:

               (1)

               Nariadenie (EÚ) č. 517/2014 obsahuje povinnosti týkajúce sa osvedčení spoločností a fyzických osôb. Na rozdiel od nariadenia Európskeho parlamentu a Rady (ES) č. 842/2006 (2) spadajú do pôsobnosti tohto nariadenia v súvislosti s osvedčovaním fyzických osôb aj chladiace jednotky chladiarenských nákladných automobilov a prípojných vozidiel. Nariadenie (EÚ) č. 517/2014 obsahuje aj požiadavky na obsah certifikačných programov zahŕňajúcich informácie o príslušných technológiách na nahradenie alebo obmedzenie používania fluórovaných skleníkových plynov a o bezpečnom zaobchádzaní s nimi.

               (2)

               Na účely uplatňovania článku 10 nariadenia (EÚ) č. 517/2014 je preto potrebné aktualizovať minimálne požiadavky, pokiaľ ide o rozsah činností, ako aj zahrnuté zručnosti a znalosti, a stanoviť pritom spôsoby osvedčovania a podmienky vzájomného uznávania.

               (3)

               Uvedené požiadavky mali do tohto nariadenia začleniť v čo najširšom rozsahu, aby sa zohľadnili existujúce kvalifikačné a certifikačné systémy, a to najmä tie, ktoré boli prijaté na základe medzitým zrušeného nariadenia (ES) č. 842/2006, ako aj požiadavky stanovené v nariadení Komisie (ES) č. 303/2008 (3).

               (4)

               Nariadenie (ES) č. 303/2008 by sa preto malo zrušiť.

               (5)

               S cieľom poskytnúť členským štátom dostatočný čas na prispôsobenie svojich certifikačných programov pre fyzické osoby tak, aby zahŕňali činnosti týkajúce sa chladiacich jednotiek chladiarenských nákladných automobilov a prípojných vozidiel, je vhodné, aby sa požiadavka byť držiteľom osvedčenia podľa tohto nariadenia, pokiaľ ide o činnosti súvisiace s chladiacimi jednotkami chladiarenských nákladných automobilov a prípojných vozidiel, uplatňovala od 1. júla 2017.

               (6)

               Opatrenia stanovené v tomto nariadení sú v súlade so stanoviskom výboru zriadeného podľa článku 24 nariadenia (EÚ) č. 517/2014,

         PRIJALA TOTO NARIADENIE:
   Článok 1
   Predmet
   Týmto nariadením sa stanovujú minimálne požiadavky na udeľovanie osvedčení fyzickým osobám vykonávajúcim činnosti uvedené v článku 2 ods. 1 v súvislosti s chladiacimi jednotkami chladiarenských nákladných automobilov a prípojných vozidiel, stacionárnymi chladiacimi a klimatizačnými zariadeniami a tepelnými čerpadlami obsahujúcimi fluórované skleníkové plyny a udeľovanie osvedčení spoločnostiam vykonávajúcim činnosti uvedené v článku 2 ods. 2 v súvislosti so stacionárnymi chladiacimi zariadeniami, klimatizačnými zariadeniami a tepelnými čerpadlami obsahujúcimi fluórované skleníkové plyny, ako aj podmienky vzájomného uznávania osvedčení udelených v súlade s týmito požiadavkami.
   Článok 2
   Rozsah pôsobnosti
   1.   Toto nariadenie sa vzťahuje na fyzické osoby, ktoré vykonávajú tieto činnosti:

               a)

               kontrolu únikov zo zariadení obsahujúcich fluórované skleníkové plyny v množstve 5 ton ekvivalentu CO2 alebo vo väčšom množstve a v inej ako penovej forme, pokiaľ nie sú takéto zariadenie hermeticky uzavreté, označené ako hermeticky uzavreté a obsahujú fluórované skleníkové plyny v množstvách menších než 10 ton ekvivalentu CO2;

               b)

               zhodnocovanie;

               c)

               inštaláciu;

               d)

               opravu, údržbu alebo servis;

               e)

               vyraďovanie z prevádzky.

         2.   Vzťahuje sa aj na spoločnosti, ktoré v súvislosti so stacionárnymi chladiacimi zariadeniami, klimatizačnými zariadeniami a tepelnými čerpadlami, vykonávajú pre iné strany tieto činnosti:

               a)

               inštaláciu;

               b)

               opravu, údržbu alebo servis;

               c)

               vyraďovanie z prevádzky.

         3.   Toto nariadenie sa nevzťahuje na výrobné alebo opravárenské činnosti, ktoré sa vykonávajú v priestoroch výrobcu na výrobu zariadení uvedených v článku 1.
   Článok 3
   Osvedčovanie fyzických osôb
   1.   Fyzické osoby, ktoré vykonávajú činnosti uvedené v článku 2 ods. 1, musia byť držiteľmi osvedčenia, ako sa uvádza v článku 4, pre príslušnú kategóriu, ako sa uvádza v odseku 2 tohto článku.
   2.   Osvedčenia potvrdzujúce, že držiteľ spĺňa požiadavky na vykonávanie jednej činnosti alebo viacerých činností uvedených v článku 2 ods. 1, sa vydávajú týmto kategóriám fyzických osôb:

               a)

               držitelia osvedčení kategórie I môžu vykonávať všetky činnosti stanovené v článku 2 ods. 1;

               b)

               držitelia osvedčení kategórie II môžu vykonávať činnosti stanovené v článku 2 ods. 1 písm. a) za predpokladu, že tieto nevyžadujú prerušenie chladiaceho okruhu, ktorý obsahuje fluórované skleníkové plyny. Držitelia osvedčení kategórie II môžu vykonávať činnosti uvedené v článku 2 ods. 1 písm. b), c), d) a e) v súvislosti so zariadeniami uvedenými v článku 1, ktoré obsahujú menej ako 3 kg fluórovaných skleníkových plynov alebo menej ako 6 kg fluórovaných skleníkových plynov, ak ide o hermeticky uzavreté systémy, ktoré sú tak aj označené;

               c)

               držitelia osvedčení kategórie III môžu vykonávať činnosť uvedenú v článku 2 ods. 1 písm. b) v súvislosti so zariadeniami uvedenými v článku 1, ktoré obsahujú menej ako 3 kg fluórovaných skleníkových plynov alebo menej ako 6 kg fluórovaných skleníkových plynov, ak ide o hermeticky uzavreté systémy, ktoré sú tak aj označené;

               d)

               držitelia osvedčení kategórie IV môžu vykonávať činnosť uvedenú v článku 2 ods. 1 písm. a) za predpokladu, že táto nevyžaduje prerušenie chladiaceho okruhu, ktorý obsahuje fluórované skleníkové plyny.

         3.   Odsek 1 sa nevzťahuje na fyzické osoby, ktoré vykonávajú:

               a)

               spájkovanie na tvrdo, spájkovanie na mäkko alebo zváranie častí systému alebo častí zariadenia v súvislosti s jednou z činností uvedených v článku 2 ods. 1, ktoré majú kvalifikáciu požadovanú na základe vnútroštátnych právnych predpisov na vykonávanie takýchto činností za predpokladu, že sú pod dohľadom osoby, ktorá má osvedčenie na príslušnú činnosť a ktoré je plne zodpovedná za správny výkon príslušne činnosti;

               b)

               zhodnocovanie fluórovaných skleníkových plynov zo zariadenia, na ktoré sa vzťahuje smernica Európskeho parlamentu a Rady 2012/19/EÚ (4), s náplňou fluórovaných skleníkových plynov menej ako 3 kg a menej ako 5 ton ekvivalentu CO2, v priestoroch, na ktoré sa vzťahuje povolenie v súlade s článkom 9 ods. 1 a 2 uvedenej smernice, za predpokladu, že sú zamestnancami spoločnosti, ktorá je držiteľom povolenia, a že ukončili kurz odbornej prípravy zameraný na získanie minimálnych zručností a znalostí zodpovedajúcich kategórii III, ako sa stanovuje v prílohe I k tomuto nariadeniu, čo je potvrdené osvedčením o spôsobilosti, ktoré vydal držiteľ povolenia.

         4.   Na fyzické osoby, ktoré vykonávajú jednu z činností uvedených v článku 2 ods. 1 sa nevzťahuje požiadavka stanovená v odseku 1 tohto článku za predpokladu, že spĺňajú tieto podmienky:

               a)

               sú zapísaní na kurz odbornej prípravy s cieľom získať osvedčenie vzťahujúce sa na príslušnú činnosť a

               b)

               vykonávajú danú činnosť pod dohľadom osoby, ktorá má osvedčenie na túto činnosť a ktorá je plne zodpovedná za správny výkon tejto činnosti.

         Výnimka stanovená v prvom pododseku sa uplatňuje počas obdobia vykonávania činností uvedených v článku 2 ods. 1 nepresahujúceho celkovo 24 mesiacov.
   Článok 4
   Osvedčenia pre fyzické osoby
   1.   Certifikačný orgán uvedený v článku 7 vydáva osvedčenie fyzickým osobám, ktoré úspešne absolvovali teoretickú a praktickú skúšku organizovanú hodnotiacim orgánom, ako sa uvádza v článku 8, ktorá zahŕňa minimálne zručnosti a znalosti stanovené v prílohe I v rámci príslušnej kategórie.
   2.   Osvedčenie obsahuje aspoň tieto údaje:

               a)

               názov certifikačného orgánu, úplné meno držiteľa osvedčenia, číslo osvedčenia a prípadný dátum uplynutia jeho platnosti;

               b)

               kategóriu osvedčenia fyzickej osoby podľa článku 3 ods. 2 a súvisiace činnosti, ktoré je držiteľ osvedčenia oprávnený vykonávať, pričom sa v prípade potreby uvedie príslušný typ zariadenia;

               c)

               dátum vydania a podpis osoby udeľujúcej osvedčenie.

         3.   Ak existujúci certifikačný systém založený na skúškach zahŕňa minimálne zručnosti a znalosti stanovené v prílohe I pre určitú kategóriu a spĺňa požiadavky stanovené v článkoch 7 a 8, ale príslušné osvedčenie neobsahuje prvky stanovené v odseku 2 tohto článku, certifikačný orgán uvedený v článku 7 môže vydať osvedčenie držiteľovi tejto kvalifikácie pre príslušnú kategóriu bez opakovania skúšky.
   4.   Ak existujúci certifikačný systém založený na skúškach určený pre fyzické osoby, ktoré vykonávajú jednu činnosť alebo viacero činností uvedených v článku 2 ods. 1 v súvislosti s chladiacimi jednotkami chladiarenských nákladných automobilov a prípojných vozidiel spĺňa požiadavky stanovené v článkoch 7 a 8 a čiastočne zahŕňa minimálne zručnosti určitej kategórie stanovené v prílohe I, certifikačný orgán môže vydať osvedčenie pre príslušnú kategóriu za predpokladu, že uchádzač zloží doplňujúcu skúšku zručností a znalostí, ktorá nie je zahrnutá v existujúcom postupe udeľovania osvedčení vypracovanom hodnotiacim orgánom uvedeným v článku 8.
   Článok 5
   Udeľovanie osvedčení spoločnostiam
   Spoločnostiam uvedeným v článku 2 ods. 2 sa udeľujú osvedčenia podľa článku 6.
   Článok 6
   Osvedčenia pre spoločnosti
   1.   Certifikačný orgán uvedený v článku 7 vydáva osvedčenie spoločnosti na vykonávanie jednej činnosti alebo viacerých činností podľa článku 2 ods. 2, ak spoločnosť spĺňa tieto požiadavky:

               a)

               zamestnáva fyzické osoby, ktoré sú držiteľmi osvedčenia v súlade s článkom 3 na vykonávanie činností vyžadujúcich si osvedčenie, v dostatočnom počte na pokrytie predpokladaného objemu činností;

               b)

               preukáže, že fyzické osoby vykonávajúce činnosti, na ktoré sa požaduje osvedčenie, majú k dispozícii potrebné nástroje a postupy.

         2.   Osvedčenie obsahuje aspoň tieto údaje:

               a)

               názov certifikačného orgánu, úplné meno držiteľa osvedčenia, číslo osvedčenia a prípadný dátum uplynutia jeho platnosti;

               b)

               činnosti, ktoré je držiteľ osvedčenia oprávnený vykonávať, pričom sa uvedie aj maximálna veľkosť náplne príslušného zariadenia vyjadrená v kilogramoch;

               c)

               dátum vydania a podpis osoby udeľujúcej osvedčenie.

         Článok 7
   Certifikačný orgán
   1.   Certifikačný orgán je zriadený na základe vnútroštátneho zákona alebo je vymenovaný príslušným orgánom členského štátu alebo inými subjektmi, ktoré sú na to oprávnené, ako orgán, ktorý môže udeľovať osvedčenia fyzickým osobám alebo spoločnostiam vykonávajúcim jednu činnosť alebo viacero činností uvedených v článku 2.
   Certifikačný orgán je pri vykonávaní svojich činností nezávislý a nestranný.
   2.   Certifikačný orgán stanoví a uplatňuje postupy súvisiace s udeľovaním, pozastavovaním a odoberaním osvedčení.
   3.   Certifikačný orgán vedie záznamy, ktoré umožňujú overenie štatútu certifikovanej osoby alebo spoločnosti. Záznamy preukazujú skutočnosť, že certifikačný proces bol účinne ukončený. Záznamy sa uchovávajú minimálne 5 rokov.
   Článok 8
   Hodnotiaci orgán
   1.   Hodnotiaci orgán vymenovaný príslušným orgánom členského štátu alebo inými subjektmi, ktoré sú na to oprávnené, organizuje skúšky pre fyzické osoby uvedené v článku 2 ods. 1 Ako hodnotiaci orgán môže taktiež pôsobiť certifikačný orgán uvedený v článku 7. Hodnotiaci orgán je pri vykonávaní svojich činností nezávislý a nestranný.
   2.   Skúšky musia byť plánované a štruktúrované spôsobom, ktorým sa zabezpečí zahrnutie minimálnych zručností a znalostí stanovených v prílohe I.
   3.   Hodnotiaci orgán prijme postupy podávania správ a vedie záznamy, aby tak umožnil zdokumentovanie individuálnych a celkových výsledkov hodnotenia.
   4.   Hodnotiaci orgán zabezpečí, aby skúšajúci pridelení na skúšky mali primerané znalosti o príslušných skúšobných metódach a skúšobných dokumentoch, ako aj vhodnú spôsobilosť v oblasti, ktorej sa skúška týka. Ďalej zabezpečí, aby pri praktických skúškach bolo k dispozícii potrebné vybavenie, nástroje a materiály.
   Článok 9
   Oznámenie
   1.   Do 1. januára 2017 členské štáty oznámia Komisii názvy a kontaktné údaje certifikačných orgánov pre fyzické osoby a spoločnosti, na ktoré sa vzťahuje článok 7, a názvy osvedčení pre fyzické osoby, ktoré spĺňajú požiadavky článku 4, a pre spoločnosti, ktoré spĺňajú požiadavky článku 6, pričom použijú formát stanovený vykonávacím nariadením Komisie (EÚ) 2015/2065 (5).
   2.   Členské štáty aktualizujú oznámenie predložené podľa odseku 1 na základe príslušných nových informácií a bezodkladne ho predkladajú Komisii.
   Článok 10
   Podmienky vzájomného uznávania
   1.   Vzájomné uznávanie osvedčení udelených v iných členských štátoch sa vzťahuje len na osvedčenia pre fyzické osoby udelené v súlade s článkom 4 a osvedčenia pre spoločnosti udelené v súlade s článkom 6.
   2.   Členské štáty môžu od držiteľov osvedčení udelených v inom členskom štáte požadovať, aby zabezpečili preklad osvedčenia do iného úradného jazyka Únie.
   Článok 11
   Zrušenie
   Nariadenie (ES) č. 303/2008 sa zrušuje.
   Odkazy na zrušené nariadenie (ES) č. 303/2008 sa považujú za odkazy na toto nariadenie a vykladajú sa v súlade s tabuľkou zhody uvedenou v prílohe II.
   Článok 12
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Článok 3 ods. 1 sa však uplatňuje od 1. júla 2017 na fyzické osoby, ktoré vykonávajú jednu činnosť alebo viacero činností uvedených v článku 2 ods. 1 v súvislosti s chladiacimi jednotkami chladiarenských nákladných vozidiel a prípojných vozidiel.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 150, 20.5.2014, s. 195.

      (2)  Nariadenie Európskeho parlamentu a Rady (ES) č. 842/2006 zo 17. mája 2006 o určitých fluórovaných skleníkových plynoch (Ú. v. EÚ L 161, 14.6.2006, s. 1).

      (3)  Nariadenie Komisie (ES) č. 303/2008 z 2. apríla 2008, ktorým sa podľa nariadenia Európskeho parlamentu a Rady (ES) č. 842/2006 ustanovujú minimálne požiadavky a podmienky vzájomného uznávania osvedčení spoločností a zamestnancov v súvislosti so stacionárnymi chladiacimi zariadeniami, klimatizačnými zariadeniami a tepelnými čerpadlami obsahujúcimi určité fluórované skleníkové plyny (Ú. v. EÚ L 92, 3.4.2008, s. 3).

      (4)  Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (Ú. v. EÚ L 197, 24.7.2012, s. 38).

      (5)  Vykonávacie nariadenie Komisie(EÚ) 2015/2065 zo 17. novembra 2015, ktorým sa podľa nariadenia Európskeho parlamentu a Rady (EÚ) č. 517/2014 stanovuje formát oznámenia o programoch odbornej prípravy a certifikačných programoch členských štátov (pozri s. 14 tohto úradného vestníka).

      PRÍLOHA I

         Minimálne požiadavky na schopnosti a znalosti, ktoré musia vyhodnotiť hodnotiace orgány

                  1.

                  Skúška pre každú z kategórií uvedených v článku 3 ods. 2 zahŕňa:

                              a)

                              teoretický test pozostávajúci z jednej otázky alebo viacerých otázok na preskúšanie danej zručnosti alebo znalosti, ktorý je označený v stĺpcoch jednotlivých kategórií písmenom T;

                              b)

                              praktický test, pri ktorom uchádzač vykoná zadanú úlohu s príslušným materiálom, nástrojmi a vybavením, ktorý je označený v stĺpcoch jednotlivých kategórií písmenom P.

                  2.

                  Skúška zahŕňa všetky skupiny zručností a znalostí 1, 2, 3, 4, 5, 10 a 11.

                  3.

                  Skúška zahŕňa aspoň jednu zo skupín zručností a znalostí 6, 7, 8 a 9. Uchádzač pred skúškou nevie, ktorá z týchto štyroch zložiek sa bude skúšať.

                  4.

                  Ak jedno pole v stĺpcoch kategórií zodpovedá viacerým poliam v stĺpci zručností a znalostí (niekoľkým zručnostiam a znalostiam), znamená to, že pri skúške sa nemusia testovať všetky zručnosti a znalosti.

                  KATEGÓRIE

                  ZRUČNOSTI A ZNALOSTI

                  I

                  II

                  III

                  IV

                  1.

                     Základy termodynamiky

                  1.01

                  Poznať základné jednotky teploty, tlaku, hmotnosti, hustoty a energie podľa noriem ISO.

                  T

                  T

                  —

                  T

                  1.02

                  Rozumieť základnej teórii chladiacich systémov: základy termodynamiky (hlavné pojmy, parametre a procesy, ako sú prehriatie, vysoké napätie, kompresné teplo, entalpia, chladiaci účinok, nízke napätie, podchladenie), vlastnosti a termodynamické premeny chladív vrátane zisťovania zeotropných zmesí a tekutých stavov.

                  T

                  T

                  —

                  —

                  1.03

                  Používať príslušné tabuľky a grafy a vyhodnocovať ich v súvislosti s nepriamymi kontrolami únikov (vrátane kontroly správnej prevádzky systému): grafy záznamu za hodinu (diagram log p/h), tabuľky nasýtenia chladiva, graf jediného kompresorového chladiaceho cyklu.

                  T

                  T

                  —

                  —

                  1.04

                  Opísať funkciu hlavných súčastí systému (kompresor, výparník, kondenzátor, termostatické expanzné ventily) a termodynamické transformácie chladiva.

                  T

                  T

                  —

                  —

                  1.05

                  Poznať základy fungovania týchto súčastí používaných v chladiacom systéme a ich úlohu a význam pre prevenciu a zisťovanie únikov chladiva: a) ventily (guľové kohúty, membrány, guľové ventily, odvzdušňovacie ventily), b) ovládače teploty a tlaku, c) priezory a indikátory vlhkosti, d) ovládače rozmrazovania, e) ochranné prvky systému, f) meracie zariadenia, napr. rôzne teplomery, g) systémy na kontrolu oleja, h) zásobníky, i) kvapalné a plynové odlučovače.

                  —

                  —

                  —

                  1.06

                  Poznať špecifické vlastnosti, fyzikálne parametre, riešenia, systémy, deviácie alternatívnych chladív v chladiacom cykle a súčasti pre ich použitie

                  T

                  T

                  T

                  T

                  2.

                     Vplyv chladív na životné prostredie a príslušné predpisy v oblasti životného prostredia

                  2.01

                  Mať základné poznatky o politike EÚ v oblasti zmeny klímy i medzinárodnej politike v tejto oblasti vrátane Rámcového dohovoru Organizácie Spojených národov o zmene klímy

                  T

                  T

                  T

                  T

                  2.02

                  Mať základné znalosti o pojme potenciál globálneho otepľovania (GWP), o používaní fluórovaných skleníkových plynov a iných látok ako chladív, o vplyve emisií fluórovaných skleníkových plynov na klímu (rádová hodnota ich GWP) a o dôležitých ustanoveniach nariadenia (EÚ) č. 517/2014 a príslušných vykonávacích aktov.

                  T

                  T

                  T

                  T

                  3.

                     Kontroly pred uvedením do prevádzky, po dlhodobom nepoužívaní, po údržbe alebo opravnom zásahu, alebo počas prevádzky

                  3.01

                  Vykonať tlakovú skúšku na kontrolu pevnosti systému.

                  P

                  P

                  —

                  —

                  3.02

                  Vykonať tlakovú skúšku na kontrolu nepriepustnosti systému.

                  3.03

                  Použiť vákuové čerpadlo.

                  3.04

                  Odsať zo systému vzduch a vlhkosť podľa štandardného postupu.

                  3.05

                  Vyplniť údaje v záznamoch o zariadení a vyhotoviť správu o jednom teste alebo viacerých testoch a kontrolách vykonaných pri skúške.

                  T

                  T

                  —

                  —

                  4.

                     Kontroly únikov

                  4.01

                  Poznať potenciálne miesta únikov v chladiacich zariadeniach, klimatizačných zariadeniach a tepelných čerpadlách.

                  T

                  T

                  —

                  T

                  4.02

                  Kontrolovať záznamy o zariadení pred kontrolou únikov a zisťovať dôležité informácie o všetkých opakovaných problémoch alebo problémových oblastiach, ktorým treba venovať osobitnú pozornosť.

                  T

                  T

                  —

                  T

                  4.03

                  Vykonať vizuálnu a manuálnu previerku celého systému v súlade s nariadením Komisie (ES) č. 1516/2007 (1).

                  P

                  P

                  —

                  P

                  4.04

                  Vykonať kontrolu úniku zo systému pomocou nepriamej metódy v súlade s nariadením Komisie (ES) č. 1516/2007 a s návodom na použitie systému.

                  P

                  P

                  —

                  P

                  4.05

                  Použiť prenosné meracie zariadenia, ako sú súpravy tlakomerov, teplomerov a univerzálnych meracích zariadení na meranie napätia/prúdu/odporu (Volt/Amp/Ohm), v súvislosti s nepriamymi metódami na kontrolu únikov a vyhodnotiť namerané hodnoty.

                  P

                  P

                  —

                  P

                  4.06

                  Vykonať kontrolu úniku zo systému pomocou jednej z priamych metód uvedených v nariadení Komisie (ES) č. 1516/2007.

                  P

                  —

                  —

                  —

                  4.07

                  Vykonať kontrolu úniku zo systému pomocou jednej z priamych metód, ktorá nezahŕňa prerušenie chladiaceho obvodu, ako sa uvádza v nariadení Komisie (ES) č. 1516/2007.

                  —

                  P

                  —

                  P

                  4.08

                  Použiť vhodné elektronické zariadenie na zisťovanie únikov.

                  P

                  P

                  —

                  P

                  4.09

                  Vyplniť údaje v záznamoch o zariadení.

                  T

                  T

                  —

                  T

                  5.

                     Manipulácia so systémom a s chladivom pri inštalácii, údržbe, servise alebo zhodnocovaní, ktorá je šetrná k životnému prostrediu

                  5.01

                  Pripojiť a odpojiť meradlá a potrubia s minimálnymi emisiami.

                  P

                  P

                  —

                  —

                  5.02

                  Vyprázdniť a naplniť zásobník chladivom v kvapalnom a plynnom stave.

                  P

                  P

                  P

                  —

                  5.03

                  Použiť odberové zariadenie na odber chladiva a pripojiť a odpojiť odberové zariadenie s minimálnymi emisiami.

                  P

                  P

                  P

                  —

                  5.04

                  Odviesť zo systému olej kontaminovaný fluorovaným skleníkovým plynom.

                  P

                  P

                  P

                  —

                  5.05

                  Zistiť skupenstvo chladiva (kvapalné, plynné) a stav (podchladená, nasýtená alebo prehriata) pred naplnením, aby sa zabezpečila správna metóda plnenia a správny objem náplne. Naplniť systém chladivom (v kvapalnej aj plynnej fáze) bez straty chladiva.

                  P

                  P

                  —

                  —

                  5.06

                  Zvoliť správny typ váh a použiť ich na váženie chladiva.

                  P

                  P

                  P

                  —

                  5.07

                  Do záznamov o zariadení uviesť dôležité informácie o zhodnotení alebo doplnení chladiva.

                  T

                  T

                  —

                  —

                  5.08

                  Poznať požiadavky a postupy na manipuláciu, opätovné použitie, regeneráciu, skladovanie a prepravu kontaminovaného chladiva a olejov.

                  T

                  T

                  T

                  —

                  6.

                     Súčasť: inštalácia, uvedenie do prevádzky a údržba piestových, skrutkových a špirálových kompresorov, jednofázových a dvojfázových

                  6.01

                  Vysvetliť základné fungovanie kompresora (vrátane kontroly výkonu a mazacieho systému) a s tým súvisiace riziká úniku alebo uvoľnenia chladiva.

                  T

                  T

                  —

                  —

                  6.02

                  Správne inštalovať kompresor vrátane kontrolného a bezpečnostného zariadenia tak, aby pri uvedení systému do prevádzky nedošlo k žiadnemu úniku ani k veľkému uvoľneniu.

                  P

                  P

                  —

                  —

                  6.03

                  Nastaviť bezpečnostné a kontrolné prepínače.

                  P

                  —

                  —

                  —

                  6.04

                  Nastaviť nasávacie a výtlačné ventily.

                  6.05

                  Skontrolovať systém na vrátenie oleja.

                  6.06

                  Spustiť a zastaviť kompresor a skontrolovať prevádzkový stav kompresora, vrátane vykonania meraní počas prevádzky kompresora.

                  P

                  P

                  —

                  —

                  6.07

                  Napísať správu o stave kompresora a uviesť všetky problémy vo fungovaní kompresora, ktoré by mohli poškodiť systém a prípadne viesť k úniku alebo uvoľneniu chladiva, ak by sa nevykonalo žiadne opatrenie.

                  T

                  T

                  —

                  —

                  7.

                     Súčasť: inštalácia, uvedenie do prevádzky a údržba vzduchom chladených a vodou chladených kondenzátorov

                  7.01

                  Vysvetliť základné fungovanie kondenzátora a riziká únikov s ním spojené.

                  T

                  T

                  —

                  —

                  7.02

                  Nastaviť kontrolu výtlačného tlaku kondenzátora.

                  P

                  —

                  —

                  —

                  7.03

                  Správne inštalovať kondenzátor/vonkajšiu jednotku vrátane kontrolného a bezpečnostného vybavenia tak, aby pri uvedení systému do prevádzky nedošlo k žiadnemu úniku ani k veľkému uvoľneniu.

                  P

                  P

                  —

                  —

                  7.04

                  Nastaviť bezpečnostné a kontrolné prepínače.

                  P

                  —

                  —

                  —

                  7.05

                  Skontrolovať výtlačné a kvapalinové potrubia.

                  7.06

                  Vyčistiť nekondenzovateľné plyny z kondenzátora s použitím chladiaceho čistiaceho zariadenia.

                  P

                  —

                  —

                  —

                  7.07

                  Spustiť a zastaviť kondenzátor a skontrolovať prevádzkový stav kondenzátora vrátane vykonania meraní počas prevádzky.

                  P

                  P

                  —

                  —

                  7.08

                  Skontrolovať povrch kondenzátora.

                  P

                  P

                  —

                  —

                  7.09

                  Napísať správu o stave kondenzátora a uviesť všetky problémy vo fungovaní, ktoré by mohli poškodiť systém a prípadne viesť k úniku alebo uvoľneniu chladiva, ak by sa nevykonalo žiadne opatrenie.

                  T

                  T

                  —

                  —

                  8.

                     Súčasť: inštalácia, uvedenie do prevádzky a údržba vzduchom chladených a vodou chladených výparníkov

                  8.01

                  Vysvetliť základné fungovanie výparníka (vrátane systému rozmrazovania) a riziká únikov s ním spojené.

                  T

                  T

                  —

                  —

                  8.02

                  Nastaviť kontrolu tlaku odparovania vo výparníku.

                  P

                  —

                  —

                  —

                  8.03

                  Inštalovať výparník, vrátane kontrolného a bezpečnostného vybavenia tak, aby pri uvedení systému do prevádzky nedošlo k žiadnemu úniku ani k veľkému uvoľneniu.

                  P

                  P

                  —

                  —

                  8.04

                  Nastaviť bezpečnostné a kontrolné prepínače.

                  P

                  —

                  —

                  —

                  8.05

                  Skontrolovať správnu polohu kvapalinového a nasávacieho potrubia.

                  8.06

                  Skontrolovať odmrazovacie potrubie.

                  8.07

                  Nastaviť regulačný ventil tlaku na odparovanie.

                  8.08

                  Spustiť a zastaviť výparník a skontrolovať prevádzkový stav výparníka vrátane vykonania meraní počas prevádzky.

                  P

                  P

                  —

                  —

                  8.09

                  Skontrolovať povrch výparníka.

                  P

                  P

                  —

                  —

                  8.10

                  Napísať správu o stave výparníka a uviesť všetky problémy vo fungovaní, ktoré by mohli poškodiť systém a prípadne viesť k úniku alebo uvoľneniu chladiva, ak by sa nevykonalo žiadne opatrenie.

                  T

                  T

                  —

                  —

                  9.

                     Súčasť: inštalácia, uvedenie do prevádzky a servis termostatických expanzných ventilov (TEV) a iných súčastí

                  9.01

                  Vysvetliť základné fungovanie rôznych druhov expanzných regulátorov (termostatických expanzných ventilov, kapilár) a riziká únikov s nimi spojené.

                  T

                  T

                  —

                  —

                  9.02

                  Inštalovať ventily do správne polohy.

                  P

                  —

                  —

                  —

                  9.03

                  Nastaviť mechanické/elektronické TEV.

                  P

                  —

                  —

                  —

                  9.04

                  Nastaviť mechanické a elektronické termostaty.

                  9.05

                  Nastaviť tlakový regulačný ventil.

                  9.06

                  Nastaviť mechanické a elektronické obmedzovače tlaku.

                  9.07

                  Skontrolovať funkciu odlučovača oleja.

                  P

                  —

                  —

                  —

                  9.08

                  Skontrolovať stav filtračného sušiča.

                  9.09

                  Napísať správu o stave týchto súčastí a uviesť v nej všetky problémy s ich fungovaním, ktoré by mohli poškodiť systém a prípadne viesť k úniku alebo uvoľneniu chladiva, ak by sa nevykonalo žiadne opatrenie.

                  T

                  —

                  —

                  —

                  10.

                     Potrubie: vybudovať nepriepustný potrubný systém v inštalácii chladenia

                  10.01

                  Zvárať, spájkovať na tvrdo a/alebo na mäkko nepriepustné spoje na kovových rúrkach, potrubiach a súčastiach, ktoré sa môžu používať v chladiacich zariadeniach, klimatizačných zariadeniach alebo v tepelných čerpadlách.

                  P

                  P

                  —

                  —

                  10.02

                  Zhotoviť/skontrolovať podpery potrubia a súčastí.

                  P

                  P

                  —

                  —

                  11.

                     Informácie o príslušných technológiách na nahradenie alebo obmedzenie používania fluórovaných skleníkových plynov a o bezpečnom zaobchádzaní s nimi.

                  11.01

                  Poznať príslušné alternatívne technológie na nahradenie alebo obmedzenie používania fluórovaných skleníkových plynov a vedieť s nimi bezpečne zaobchádzať.

                  T

                  T

                  T

                  T

                  11.02

                  Poznať príslušné systémové koncepcie na zníženie objemu chladiacej zmesi fluórovaných skleníkových plynov a zvýšenie energetickej efektívnosti.

                  T

                  T

                  —

                  —

                  11.03

                  Poznať príslušné bezpečnostné predpisy a normy pre používanie, skladovanie a prepravu horľavých alebo toxických chladív alebo chladív, ktoré si vyžadujú väčší prevádzkový tlak.

                  T

                  T

                  —

                  —

                  11.04

                  Pochopiť príslušné výhody a nevýhody alternatívnych chladív podľa plánovaného použitia a klimatických podmienok jednotlivých regiónov, a to najmä vo vzťahu k energetickej účinnosti,

                  T

                  T

                  —

                  —

         (1)  Nariadenie Komisie (ES) č. 1516/2007 z 19. decembra 2007, ktorým sa podľa nariadenia Európskeho parlamentu a Rady (ES) č. 842/2006 ustanovujú štandardné požiadavky na kontrolu úniku pre stacionárne chladiace a klimatizačné zariadenia a tepelné čerpadlá obsahujúce určité fluórované skleníkové plyny (Ú. v. EÚ L 335, 20.12.2007, s. 10).

      PRÍLOHA II

         Tabuľka zhody

                  Nariadenie (ES) č. 303/2008

                  Toto nariadenie

                  článok 1

                  článok 1

                  článok 2

                  článok 2

                  článok 3

                  —

                  článok 4 ods. 1 a 2

                  článok 3 ods. 1 a 2

                  článok 4 ods. 3 písm. a)

                  článok 3 ods. 4

                  článok 4 ods. 3 písm. b) a c)

                  článok 3 ods. 3 písm. a) a b)

                  článok 4 ods. 4

                  —

                  článok 5

                  článok 4

                  článok 6

                  —

                  článok 7

                  článok 5

                  článok 8

                  článok 6

                  článok 9

                  —

                  článok 10

                  článok 7

                  článok 11

                  článok 8

                  článok 12

                  článok 9

                  článok 13

                  článok 10

                  —

                  článok 11

                  článok 14

                  článok 12

                  príloha

                  príloha I

                  —

                  príloha II


title: Vykonávacie nariadenie Komisie (EÚ) č. 1064/2013 z  30. októbra 2013 , ktorým sa stanovujú koeficienty uplatniteľné na obilniny vyvážané vo forme škótskej whisky na obdobie rokov 2013/2014

text:
               31.10.2013

               SK

               Úradný vestník Európskej únie

               L 289/46

         VYKONÁVACIE NARIADENIE KOMISIE (EÚ) č. 1064/2013
   z 30. októbra 2013,
   ktorým sa stanovujú koeficienty uplatniteľné na obilniny vyvážané vo forme škótskej whisky na obdobie rokov 2013/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1670/2006 z 10. novembra 2006 stanovujúce určité podrobné pravidlá pre uplatňovanie nariadenia Rady (ES) č. 1784/2003 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
   keďže:

               (1)

               V článku 4 ods. 1 nariadenia (ES) č. 1670/2006 sa stanovuje, že množstvá obilia, na ktoré sa poskytuje náhrada, sú množstvá obilia umiestnené pod kontrolu a destilované, zaťažené indexom, ktorý sa musí každoročne stanovovať pre každý príslušný členský štát. Tento index vyjadruje pomer medzi celkovými vyvezenými množstvami a celkovými množstvami daného alkoholického nápoja umiestnenými na trh určený vzhľadom na zaznamenaný vývoj, ktorý nastal v týchto množstvách počas rokov, ktoré zodpovedajú priemernému obdobiu dozrievania daného alkoholického nápoja.

               (2)

               Vzhľadom na informácie poskytnuté Spojeným kráľovstvom, ktoré sa vzťahujú na obdobie od 1. januára do 31. decembra 2012, bol priemerný čas dozrievania v roku 2012 v prípade škótskej whisky sedem rokov.

               (3)

               Vykonávacie nariadenie Komisie (EÚ) č. 745/2012 (3) stratilo svoj právny účinok, keďže sa vzťahovalo na koeficienty uplatniteľné na rok 2012/2013. Mali by sa preto stanoviť koeficienty na obdobie od 1. októbra 2013 do 30. septembra 2014.

               (4)

               Článkom 10 protokolu 3 k Dohode o Európskom hospodárskom priestore sa vylučujú náhrady za vývoz do Lichtenštajnska, na Island a do Nórska. Okrem toho Únia uzavrela s určitými tretími krajinami dohody, ktoré zahŕňajú zrušenie náhrad za vývoz. Táto skutočnosť by sa preto mala v súlade s článkom 7 ods. 2 nariadenia (ES) č. 1670/2006 zohľadniť pri výpočte koeficientu na obdobie rokov 2013/2014,

         PRIJALA TOTO NARIADENIE:
   Článok 1
   Na obdobie od 1. októbra 2013 do 30. septembra 2014 sa koeficienty uvedené v článku 4 nariadenia (ES) č. 1670/2006, uplatniteľné na obilie používané v Spojenom kráľovstve na výrobu škótskej whisky, stanovujú v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. októbra 2013 do 30. septembra 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 312, 11.11.2006, s. 33.

      (3)  Vykonávacie nariadenie Komisie (EÚ) č. 745/2012 zo 16. augusta 2012, ktorým sa stanovujú koeficienty uplatniteľné na obilie vyvážané vo forme škótskej whisky na obdobie 2012/2013 (Ú. v. EÚ L 219, 17.8.2012, s. 13).

      PRÍLOHA

                  Koeficienty uplatniteľné v Spojenom kráľovstve

                  Obdobie platnosti

                  Uplatniteľný koeficient

                  na jačmeň spracovaný na slad použitý na výrobu sladovej whisky

                  na obilie použité na výrobu obilnej whisky

                  Od 1. októbra 2013 do 30. septembra 2014

                  0,667

                  0,515


title: Vykonávacie nariadenie Komisie (EÚ) č. 443/2014 z 30. apríla 2014, ktorým sa mení vykonávacie nariadenie (EÚ) č. 543/2011, pokiaľ ide o spúšťaciu úroveň dodatočných ciel na rajčiaky, uhorky šalátové, stolové hrozno, marhule, čerešne okrem višní, broskyne vrátane nektáriniek a slivky

text:
               1.5.2014

               SK

               Úradný vestník Európskej únie

               L 130/41

         VYKONÁVACIE NARIADENIE KOMISIE (EÚ) č. 443/2014
   z 30. apríla 2014,
   ktorým sa mení vykonávacie nariadenie (EÚ) č. 543/2011, pokiaľ ide o spúšťaciu úroveň dodatočných ciel na rajčiaky, uhorky šalátové, stolové hrozno, marhule, čerešne okrem višní, broskyne vrátane nektáriniek a slivky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   keďže:

               (1)

               Vo vykonávacom nariadení Komisie (EÚ) č. 543/2011 (2) sa ustanovuje dohľad nad dovozom výrobkov uvedených v prílohe XVIII k danému nariadeniu. Uvedený dohľad sa vykonáva v súlade s pravidlami stanovenými v článku 308d nariadenia Komisie (EHS) č. 2454/93 (3).

               (2)

               Na účely uplatňovania článku 5 ods. 4 Dohody o poľnohospodárstve (4) uzatvorenej v rámci Uruguajského kola multilaterálnych obchodných rokovaní a na základe posledných dostupných údajov za roky 2011, 2012 a 2013 by sa od 1. mája 2014 mala zmeniť spúšťacia úroveň uplatňovania dodatočných ciel na uhorky šalátové a čerešne okrem višní a od 1. júna 2014 na marhule, rajčiaky, slivky, broskyne vrátane nektáriniek a stolové hrozno.

               (3)

               Vykonávacie nariadenie (EÚ) č. 543/2011 by sa preto malo zodpovedajúcim spôsobom zmeniť. Z dôvodov prehľadnosti je vhodné nahradiť celú prílohu XVIII k danému nariadeniu.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   V prílohe XVIII k vykonávaciemu nariadeniu (EÚ) č. 543/2011 sa spúšťacie úrovne dodatočných ciel na rajčiaky, uhorky šalátové, stolové hrozno, marhule, čerešne okrem višní, broskyne vrátane nektáriniek a slivky nahrádzajú úrovňami uvedenými v príslušnom stĺpci uvedenej prílohy tak, ako je uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (Ú. v. EÚ L 157, 15.6.2011, s. 1).

      (3)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, 11.10.1993, s. 1).

      (4)  Ú. v. ES L 336, 23.12.1994, s. 22.

      PRÍLOHA

            „PRÍLOHA XVIII
            DODATOČNÉ DOVOZNÉ CLÁ: HLAVA IV KAPITOLA I ODDIEL 2
            Znenie opisu tovaru nemá vplyv na pravidlá výkladu kombinovanej nomenklatúry a slúži len na informáciu. Rozsah pôsobnosti dodatočných ciel je na účely tejto prílohy určený rozsahom číselných znakov KN v ich aktuálnej podobe v čase prijatia tohto nariadenia.

                        (v tonách)

                        Poradové číslo

                        Číselný znak KN

                        Opis tovaru

                        Obdobie uplatňovania

                        Spúšťacie úrovne

                        78.0015

                        0702 00 00

                        rajčiaky

                        od 1. októbra do 31. mája

                        445 127

                        78.0020

                        od 1. júna do 30. septembra

                        27 287

                        78.0065

                        0707 00 05

                        uhorky šalátové

                        od 1. mája do 31. októbra

                        12 678

                        78.0075

                        od 1. novembra do 30. apríla

                        12 677

                        78.0085

                        0709 91 00

                        artičoky

                        od 1. novembra do 30. júna

                        12 663

                        78.0100

                        0709 93 10

                        cukety

                        od 1. januára do 31. decembra

                        112 241

                        78.0110

                        0805 10 20

                        pomaranče

                        od 1. decembra do 31. mája

                        252 542

                        78.0120

                        0805 20 10

                        klementínky

                        od 1. novembra do konca februára

                        82 192

                        78.0130

                        0805 20 30
                        0805 20 50
                        0805 20 70
                        0805 20 90

                        mandarínky (vrátane tangeríniek a satsumov); wilkingy a podobné citrusové hybridy

                        od 1. novembra do konca februára

                        81 570

                        78.0155

                        0805 50 10

                        citróny

                        od 1. júna do 31. decembra

                        310 090

                        78.0160

                        od 1. januára do 31. mája

                        51 670

                        78.0170

                        0806 10 10

                        stolové hrozno

                        od 21. júla do 20. novembra

                        69 907

                        78.0175

                        0808 10 80

                        jablká

                        od 1. januára do 31. augusta

                        553 379

                        78.0180

                        od 1. septembra do 31. decembra

                        72 914

                        78.0220

                        0808 30 90

                        hrušky

                        od 1. januára do 30. apríla

                        183 233

                        78.0235

                        od 1. júla do 31. decembra

                        25 489

                        78.0250

                        0809 10 00

                        marhule

                        od 1. júna do 31. júla

                        5 630

                        78.0265

                        0809 29 00

                        čerešne okrem višní

                        od 21. mája do 10. augusta

                        32 371

                        78.0270

                        0809 30

                        broskyne vrátane nektáriniek

                        od 11. júna do 30. septembra

                        3 146

                        78.0280

                        0809 40 05

                        slivky

                        od 11. júna do 30. septembra

                        16 404“


title: Vykonávacie nariadenie Komisie (EÚ) 2016/2306 z 19. decembra 2016, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2016 a ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2017, v rámci colných kvót otvorených nariadením (ES) č. 533/2007 v odvetví hydinového mäsa

text:
               20.12.2016

               SK

               Úradný vestník Európskej únie

               L 345/39

         VYKONÁVACIE NARIADENIE KOMISIE (EÚ) 2016/2306
   z 19. decembra 2016,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2016 a ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2017, v rámci colných kvót otvorených nariadením (ES) č. 533/2007 v odvetví hydinového mäsa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               Nariadením Komisie (ES) č. 533/2007 (2) sa otvorili ročné colné kvóty na dovoz výrobkov z odvetvia hydinového mäsa.

               (2)

               Množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2016 na čiastkové obdobie od 1. januára do 31. marca 2017, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (3)

               Množstvá, na ktoré sa vzťahujú žiadosti o dovozné povolenia podané od 1. decembra do 7. decembra 2016 na čiastkové obdobie od 1. januára do 31. marca 2017 sú v prípade niektorých kvót nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (4)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné povolenia podané podľa nariadenia (ES) č. 533/2007 na čiastkové obdobie od 1. januára do 31. marca 2017, sa uplatňujú prideľovacie koeficienty uvedené v prílohe k tomuto nariadeniu.
   2.   Množstvá, na ktoré neboli žiadosti o dovozné povolenia podané podľa nariadenia (ES) č. 533/2007 a ktoré sa majú pridať do čiastkového obdobia od 1. apríla do 30. júna 2017, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2016

            Za Komisiu

            v mene predsedu

         Jerzy Plewa

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 533/2007 zo 14. mája 2007, ktorým sa otvárajú colné kvóty a zabezpečuje sa ich správa v odvetví hydinového mäsa (Ú. v. EÚ L 125, 15.5.2007, s. 9).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA

                  Poradové číslo

                  Prideľovací koeficient – žiadosti podané na čiastkové obdobie od 1. januára do 31. marca 2017
                  (%)

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. apríla do 30. júna 2017
                  (v kg)

                  09.4067

                  1,396651

                  —

                  09.4068

                  —

                  2 142 507

                  09.4069

                  0,146909

                  —

                  09.4070

                  —

                  1 335 750


title: Vykonávacie nariadenie Komisie (EÚ) č. 1369/2011 z  21. decembra 2011 , ktorým sa mení a dopĺňa nariadenie (ES) č. 952/2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót

text:
               22.12.2011

               SK

               Úradný vestník Európskej únie

               L 341/38

         VYKONÁVACIE NARIADENIE KOMISIE (EÚ) č. 1369/2011
   z 21. decembra 2011,
   ktorým sa mení a dopĺňa nariadenie (ES) č. 952/2006 o spôsoboch uplatňovania nariadenia Rady (ES) č. 318/2006 v súvislosti s riadením vnútorného trhu s cukrom a s režimom kvót
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 192 ods. 2 v spojení s jeho článkom 4,
   keďže:

               (1)

               Po zavedení informatizovaného systému odovzdávania informácií o cenách cukru na účely systému zaznamenávania cien podľa článku 14 nariadenia Komisie (ES) č. 952/2006 (2) je vhodné, aby Komisia predkladala uvedené informácie Riadiacemu výboru pre spoločnú organizáciu poľnohospodárskych trhov častejšie.

               (2)

               Nariadenie (ES) č. 952/2006 by sa preto malo zodpovedajúcim spôsobom zmeniť a doplniť.

               (3)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Prvý odsek článku 14 nariadenia (ES) č. 952/2006 sa nahrádza takto:

      „Komisia každý mesiac informuje Riadiaci výbor pre spoločnú organizáciu poľnohospodárskych trhov o priemernej cene za biely cukor oznámenej počas mesiaca, ktorý predchádza dátumu odovzdania informácií.“

   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. decembra 2011

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 178, 1.7.2006, s. 39.


title: Vykonávacie nariadenie Komisie (EÚ) č. 279/2014 z  19. marca 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               20.3.2014

               SK

               Úradný vestník Európskej únie

               L 82/6

      VYKONÁVACIE NARIADENIE KOMISIE (EÚ) č. 279/2014
   z 19. marca 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  145,0

                  MA

                  63,9

                  TN

                  88,1

                  TR

                  102,6

                  ZZ

                  99,9

                  0707 00 05

                  EG

                  182,1

                  MA

                  182,1

                  TR

                  142,5

                  ZZ

                  168,9

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  41,9

                  TR

                  89,7

                  ZZ

                  65,8

                  0805 10 20

                  EG

                  47,9

                  IL

                  68,0

                  MA

                  60,9

                  TN

                  55,0

                  TR

                  56,9

                  ZA

                  62,5

                  ZZ

                  58,5

                  0805 50 10

                  TR

                  63,5

                  ZZ

                  63,5

                  0808 10 80

                  AR

                  94,0

                  CL

                  127,9

                  CN

                  117,1

                  MK

                  30,8

                  US

                  182,3

                  ZZ

                  110,4

                  0808 30 90

                  AR

                  99,0

                  CL

                  107,5

                  CN

                  74,5

                  TR

                  158,2

                  ZA

                  85,1

                  ZZ

                  104,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Rady (EÚ) 2015/2454 z 23. decembra 2015, ktorým sa vykonáva článok 17 ods. 1 a 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

text:
               24.12.2015

               SK

               Úradný vestník Európskej únie

               L 339/36

         VYKONÁVACIE NARIADENIE RADY (EÚ) 2015/2454
   z 23. decembra 2015,
   ktorým sa vykonáva článok 17 ods. 1 a 3 nariadenia (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (1), a najmä na jeho článok 17 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 10. marca 2014 nariadenie (EÚ) č. 224/2014.

               (2)

               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 2127 (2013) (ďalej len „sankčný výbor“) 20. októbra 2015 aktualizoval identifikačné informácie týkajúce sa jednej fyzickej osoby v svojom zozname sankcií.

               (3)

               Dňa 17. decembra 2015 sankčný výbor zaradil dve osoby do zoznamu osôb a subjektov, na ktoré sa vzťahujú reštriktívne opatrenia.

               (4)

               Príloha I k nariadeniu (EÚ) č. 224/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 224/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. decembra 2015

            Za Radu

            predseda

         J. ASSELBORN

      (1)  Ú. v. EÚ L 70, 11.3.2014, s. 1.

      PRÍLOHA

                  I.

                  Do zoznamu uvedeného v prílohe I k nariadeniu (EÚ) č. 224/2014 sa dopĺňajú tieto osoby:
                  A.   Osoby
                  7.   Haroun GAYE [alias: a) Haroun Geye; b) Aroun Gaye; c) Aroun Geye]
                  Funkcia: Spravodajca politickej koordinácie Front Populaire pour la Renaissance de Centrafrique (FPRC, Ľudový front za obnovu Strednej Afriky).
                  Dátum narodenia: a) 30. január 1968; b) 30. január 1969.
                  Číslo cestovného pasu: Stredoafrická republika, číslo O00065772 (po písmene O nasledujú 3 nuly), platnosť uplynie 30. decembra 2019.
                  Adresa: Bangui, Stredoafrická republika.
                  Dátum zaradenia do zoznamu: 17. decembra 2015.
                  Informácie zo súhrnu dôvodov zaradenia do zoznamu, ktoré poskytol sankčný výbor:
                  Haroun Gaye bol zaradený do zoznamu 17. decembra 2015 podľa bodu 11 a bodu 12 písm. b) a f) rezolúcie č. 2196 (2015), pretože „vykonával alebo podporoval činnosti, ktoré podkopávajú mier, stabilitu alebo bezpečnosť Stredoafrickej republiky“; „podieľal sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, únosov a násilného vysťahovania“ a zapojil sa „do plánovania, riadenia, finančnej podpory alebo vykonávania útokov voči prítomným misiám Organizácie Spojených národov alebo silám medzinárodnej bezpečnosti vrátane misie MINUSCA, misií Únie a francúzskych operácií, ktoré ich podporujú“.

                     Doplňujúce informácie:

                  HAROUN GAYE bol od začiatku roka 2014 jedným z vodcov ozbrojenej skupiny pôsobiacej v štvrti PK5 v Bangui. Zástupcovia občianskej spoločnosti zo štvrte PK5 uvádzajú, že Gaye a jeho ozbrojená skupina živia konflikt v Bangui, pričom bránia zmiereniu a obyvateľom zabraňujú presúvať sa z tretieho okresu Bangui a doň. Dňa 11. mája 2015 Gaye a 300 demonštrantov zablokovali prístup do národnej dočasnej rady, čím narušili posledný deň fóra v Bangui. Gaye údajne pri tomto narušení spolupracoval s predstaviteľmi skupiny anti-Balaka.
                  Dňa 26. júna 2015 Gaye a jeho blízki spolupracovníci narušili otvorenie registrácie voličov vo štvrti PK5 v Banguistva, v dôsledku čoho sa muselo toto podujatie ukončiť.
                  Misia MINUSCA sa pokúsila Gayeho zatknúť 2. augusta 2015 v súlade s ustanoveniami bodu 32 písm. f) bodu i) rezolúcie Bezpečnostnej rady č. 2217 (2015). Gaye, ktorý bol údajne o pokuse o zatknutie vopred informovaný, bol na to pripravený spoločne s pomocníkmi vyzbrojenými ťažkými zbraňami. Gayeho skupina spustila na spoločnú osobitnú skupinu MINUSCA paľbu. Počas sedemhodinovej prestrelky Gayeho muži použili proti jednotkám MINUSCA strelné zbrane, raketové a ručné granáty, pričom jedného z príslušníkov mierových zborov zabili a ôsmich zranili. Gaye sa koncom septembra 2015 zapojil do podpory násilných protestov a konfliktov, ktoré boli pravdepodobne pokusom o zvrhnutie dočasnej vlády. Tento pokus o prevrat pravdepodobne viedli podporovatelia bývalého prezidenta Bozizeho, ktorí sa účelovo spojili s Gayem a s inými lídrami FPRC. Zdá sa, že Gaye chcel zorganizovať sériu odvetných útokov, ktoré by ohrozili nadchádzajúce voľby. Gaye bol poverený koordináciou s okrajovými prvkami skupiny anti-Balaka.
                  Dňa 1. októbra 2015 sa vo štvrti PK5 uskutočnilo stretnutie medzi Eugènom Barretom Ngaïkossetom, členom marginalizovanej skupiny anti-Balaka, a Gayem s cieľom naplánovať spoločný útok na Bangui v sobotu 3. októbra. Gayeho skupina bránila ľuďom vo štvrti PK5 v tom, aby ju opustili, s cieľom posilniť komunitnú identitu moslimského obyvateľstva, zhoršiť napätie medzi etnikami a zabrániť zmiereniu. Dňa 26. októbra 2015 Gaye a jeho skupina prerušili stretnutie medzi arcibiskupom z Bangui a imámom ústrednej mešity v Bangui a vyhrážali sa delegácii, ktorá musela opustiť ústrednú mešitu a uniknúť zo štvrti PK5.
                  8.   Eugène BARRET NGAÏKOSSET [alias: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; nekvalitný alias: f) „Mäsiar z Paouy“; g) Ngakosset]
                  Funkcia: a) bývalý kapitán, prezidentská stráž SAR; b) bývalý kapitán, námorné sily SAR.
                  Národné identifikačné číslo: Identifikačné číslo ozbrojených síl Stredoafrickej republiky (FACA) 911-10-77.
                  Adresa: a) Bangui, Stredoafrická republika.
                  Dátum zaradenia do zoznamu: 17. decembra 2015.
                  Ďalšie informácie: Kapitán Eugène Barret Ngaïkosset je bývalým členom prezidentskej stráže bývalého prezidenta Françoisa Bozizého (CFi.001) a je spojený s hnutím anti-Balaka. Dňa 17. mája 2015 utiekol z väzenia po vydaní z Brazzaville a vytvoril vlastnú frakciu anti-Balaka, ktorej členmi sú bývalí bojovníci FACA.
                  Informácie zo súhrnu dôvodov zaradenia do zoznamu, ktoré poskytol sankčný výbor:
                  Eugène BARRET NGAÏKOSSET bol zaradený do zoznamu 17. decembra 2015 podľa bodu 11 a bodu 12 písm. b) a f) rezolúcie č. 2196 (2015), pretože „vykonával alebo podporoval činnosti, ktoré podkopávajú mier, stabilitu alebo bezpečnosť Stredoafrickej republiky“; „podieľal sa na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo alebo ktoré predstavujú zneužívanie alebo porušovanie ľudských práv v Stredoafrickej republike, vrátane činov zahŕňajúcich sexuálne násilie, útokov namierených proti civilnému obyvateľstvu alebo etnicky či nábožensky motivovaných útokov, útokov na školy a nemocnice, únosov a násilného vysťahovania“ a zapojil sa do „plánovania, riadenia, finančnej podpory alebo vykonávania útokov voči prítomným misiám OSN alebo silám medzinárodnej bezpečnosti vrátane misie MINUSCA, misií Únie a francúzskych operácií, ktoré ich podporujú“.

                     Doplňujúce informácie:

                  Ngaïkosset je jeden z hlavných páchateľov násilia, ktoré vypuklo v Bangui koncom septembra 2015. Ngaïkosset a iní členovia skupiny anti-Balaka spolupracovali s marginalizovanými členmi bývalého hnutia Seleka v snahe destabilizovať dočasnú vládu Stredoafrickej republiky. V noci z 27. na 28. septembra 2015 Ngaïkosset a ďalší uskutočnili neúspešný pokus o prepad policajnej stanice „Izamo“ s cieľom ukradnúť zbrane a muníciu. Dňa 28. septembra skupina obkľúčila kancelárie národného rozhlasu Stredoafrickej republiky.
                  Dňa 1. októbra 2015 sa vo štvrti PK5 uskutočnilo stretnutie medzi Ngaïkossetom a Harounom Gayem, vedúcim predstaviteľom hnutia Front Populaire pour la Renaissance de Centrafrique (FPRC), s cieľom naplánovať spoločný útok na Bangui v sobotu 3. októbra.
                  Dňa 8. októbra 2015 minister spravodlivosti Stredoafrickej republiky oznámil plány na vyšetrovanie Ngaïkosseta a ďalších osôb v súvislosti s ich úlohou pri násilnostiach v septembri 2015 v Bangui. Ngaïkosset a ďalší boli obvinení z účasti na „poburujúcom správaní, ktoré predstavuje porušenie vnútornej bezpečnosti štátu, sprisahanie, podnecovanie občianskej vojny, občianskej neposlušnosti, nenávisti a spoluúčasti“. Súdne orgány Stredoafrickej republiky dostali pokyn začať vyšetrovanie s cieľom nájsť a zatknúť páchateľov a spolupáchateľov.
                  Dňa 11. októbra 2015 Ngaïkosset pravdepodobne požiadal milície anti-Balaka, ktorým velil, aby vykonávali únosy s osobitným zameraním na francúzskych štátnych príslušníkov, ale aj na politických predstaviteľov Stredoafrickej republiky a predstaviteľov OSN s cieľom donútiť dočasnú prezidentku Catherine Sambaová-Panzaová k odchodu.

                  II.

                  Záznam číslo 6 v prílohe I k nariadeniu (EÚ) č. 224/2014 sa nahrádza týmto záznamom:
                  6.   Oumar YOUNOUS ABDOULAY [alias: a) Oumar Younous; b) Omar Younous; c) Oumar Sodiam; d) Oumar Younous M'Betibangui]
                  Funkcia: bývalý generál povstaleckých síl hnutia Seleka.
                  Dátum narodenia: 2. apríla 1970.
                  Štátna príslušnosť: Sudán, diplomatický pas SAR č. D00000898, vydaný 11. apríla 2013 (platný do 10. apríla 2018).
                  Adresa: a) Bria, Stredoafrická republika (tel. +236 75507560); b) Birao, Stredoafrická republika; c) Tullus, južný Dárfúr, Sudán (predchádzajúca adresa).
                  Ďalšie informácie: Je to pašerák diamantov a trojhviezdičkový generál v povstaleckých silách Seleka a blízky priateľ bývalého dočasného prezidenta Stredoafrickej republiky Michela Djotodiu. Opis osoby: farba vlasov: čierna; výška: 180 cm; patrí k etnickej skupine Fulani. Je k dispozícii fotografia, ktorá sa priloží k osobitnému oznámeniu Interpolu a Bezpečnostnej rady OSN.
                  Dátum označenia zo strany OSN: 20. augusta 2015 (zmenené 20. októbra 2015).
                  Informácie zo súhrnu dôvodov zaradenia do zoznamu, ktoré poskytol sankčný výbor:
                  Oumar Younous bol zaradený do zoznamu 20. augusta 2015 na základe bodu 11 a bodu 12 písm. d) rezolúcie č. 2196 (2015) s uvedením, že „sa zapája do činnosti alebo podporuje činnosť, ktorá narúša mier, stabilitu alebo bezpečnosť Stredoafrickej republiky, vrátane činov, ktoré ohrozujú alebo porušujú dočasné dohody alebo ktoré ohrozujú či brzdia politický proces prechodu vrátane prechodu k slobodným a spravodlivým demokratickým voľbám, alebo ktoré podnecujú násilie“ a že „poskytuje podporu ozbrojeným skupinám alebo kriminálnym sieťam prostredníctvom nezákonnej ťažby prírodných zdrojov alebo nezákonného obchodovania s nimi vrátane diamantov, zlata, ako aj voľne žijúcich zvierat a produktov z nich v Stredoafrickej republike“.

                     Doplňujúce informácie:

                  Oumar Younous ako generál bývalých povstaleckých síl Seleka a pašerák diamantov poskytoval podporu ozbrojenej skupine prostredníctvom nezákonnej ťažby a nezákonného obchodovania s prírodnými zdrojmi vrátane diamantov v Stredoafrickej republike.
                  V októbri 2008 Oumar Younous, bývalý šofér v spoločnosti SODIAM vykupujúcej diamanty, sa pridal k povstaleckej skupine Mouvement des Libérateurs Centrafricains pour la Justice (MLCJ – Hnutie stredoafrických osloboditeľov za spravodlivosť). V decembri 2013 bol Oumar Younous identifikovaný ako trojhviezdičkový generál povstaleckých síl Seleka a blízky priateľ dočasného prezidenta Michela Djotodiu.
                  Younous je zapojený do obchodovania s diamantmi z miest Bria a Sam-Ouandja do Sudánu. Zdroje uviedli, že Oumar Younous vyzdvihuje balíčky s diamantmi schované v meste Bria a preváža ich na predaj do Sudánu.


title: Vykonávacie nariadenie Komisie (EÚ) č. 1045/2011 z  19. októbra 2011 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka asulam a ktorým sa mení a dopĺňa rozhodnutie Komisie 2008/934/ES Text s významom pre EHP

text:
               20.10.2011

               SK

               Úradný vestník Európskej únie

               L 275/23

         VYKONÁVACIE NARIADENIE KOMISIE (EÚ) č. 1045/2011
   z 19. októbra 2011,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka asulam a ktorým sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               V súlade s článkom 80 ods. 1 písm. c) nariadenia (ES) č. 1107/2009 sa má smernica Rady 91/414/EHS (2) uplatňovať na postupy a podmienky schvaľovania účinných látok, v prípade ktorých sa stanovilo, že žiadosť je úplná v súlade s článkom 16 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (3). Asulam je účinná látka, v prípade ktorej sa v súlade s uvedeným nariadením stanovilo, že žiadosť je úplná.

               (2)

               V nariadeniach Komisie (ES) č. 451/2000 (4) a (ES) č. 1490/2002 (5) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovujú sa zoznamy účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tieto zoznamy zahŕňali asulam.

               (3)

               V súlade s článkom 3 ods. 2 nariadenia Komisie (ES) č. 1095/2007 z 20. septembra 2007, ktorým sa mení a dopĺňa nariadenie (ES) č. 1490/2002 stanovujúce ďalšie podrobné pravidlá na vykonanie tretej etapy pracovného programu uvedeného v článku 8 ods. 2 smernice Rady 91/414/EHS a nariadenie (ES) č. 2229/2004, ktorým sa stanovujú podrobné pravidlá na vykonanie štvrtej etapy pracovného programu, na ktorý sa vzťahuje článok 8 ods. 2 smernice Rady 91/414/EHS (6), oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od nadobudnutia účinnosti nariadenia (ES) č. 1095/2007. Následne sa v súvislosti s nezaradením asulamu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (7).

               (4)

               Podľa článku 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania, ako sa stanovuje v článkoch 14 až 19 nariadenia (ES) č. 33/2008.

               (5)

               Žiadosť bola predložená Spojenému kráľovstvu, ktoré bolo nariadením (ES) č. 1490/2002 určené za spravodajský členský štát. Lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné hmotnoprávne a procesné požiadavky uvedené v článku 15 nariadenia (ES) č. 33/2008.

               (6)

               Spojené kráľovstvo vyhodnotilo doplňujúce údaje predložené žiadateľom a vypracovalo doplňujúcu správu. Dňa 6. novembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 23. septembra 2010 (8) predložil Komisii svoj záver o hodnotení rizika asulamu. Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 14. júla 2011 ju finalizovali vo forme revíznej správy Komisie týkajúcej sa asulamu.

               (7)

               Počas hodnotenia tejto účinnej látky sa zistili určité obavy. Súviseli predovšetkým s nemožnosťou vykonať spoľahlivé posúdenie expozície spotrebiteľov z dôvodu nedostatku údajov o prítomnosti a toxicite metabolitu sulfanilamidu, ako aj o prítomnosti ďalších potenciálne významných metabolitov, ktoré neboli analyzované v dostupných reziduálnych skúškach a v štúdiách spracovania. Okrem toho neboli k dispozícii žiadne údaje o toxikologickom význame nečistôt v technickej špecifikácii účinnej látky. Ďalej sa zistilo vysoké riziko pre vtáky.

               (8)

               Komisia vyzvala žiadateľa, aby predložil svoje pripomienky k záveru úradu. Okrem toho v súlade s článkom 21 ods. 1 nariadenia (ES) č. 33/2008 Komisia vyzvala žiadateľa, aby predložil pripomienky k návrhu revíznej správy. Žiadateľ predložil svoje pripomienky, ktoré boli dôkladne preskúmané.

               (9)

               Napriek argumentom, ktoré predložil žiadateľ, však nebolo možné vyvrátiť obavy uvedené v odôvodnení 7. Následne sa nepreukázalo, že je možné očakávať, že prípravky na ochranu rastlín obsahujúce asulam za navrhnutých podmienok používania vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS.

               (10)

               V súlade s článkom 13 ods. 2 nariadenia (ES) č. 1107/2009 by sa preto asulam nemal schváliť.

               (11)

               V prípade prípravkov na ochranu rastlín obsahujúcich asulam, v súvislosti s ktorými členské štáty v súlade s článkom 46 nariadenia (ES) č. 1107/2009 udeľujú akékoľvek obdobie odkladu, toto obdobie uplynie najneskôr 31. decembra 2012, ako sa stanovuje v článku 3 druhom odseku rozhodnutia 2008/934/ES.

               (12)

               Toto rozhodnutie nemá vplyv na predloženie ďalšej žiadosti týkajúcej sa asulamu podľa článku 7 nariadenia (ES) č. 1107/2009.

               (13)

               V záujme jednoznačnosti by sa položka týkajúca sa asulamu mala vypustiť z prílohy k rozhodnutiu 2008/934/ES.

               (14)

               Preto je vhodné rozhodnutie 2008/934/ES zodpovedajúcim spôsobom zmeniť a doplniť.

               (15)

               Stály výbor pre potravinový reťazec a zdravie zvierat nevydal stanovisko. Považovalo sa za potrebné prijať vykonávací akt a predseda predložil návrh vykonávacieho aktu odvolaciemu výboru na ďalšie prerokovanie. Odvolací výbor nevydal stanovisko,

         PRIJALA TOTO NARIADENIE:
   Článok 1
   Neschválenie účinnej látky
   Účinná látka asulam sa neschvaľuje.
   Článok 2
   Prechodné opatrenia
   Členské štáty zabezpečia, aby sa povolenia pre prípravky na ochranu rastlín obsahujúce asulam odobrali do 31. decembra 2011.
   Článok 3
   Obdobie odkladu
   Akékoľvek obdobie odkladu udelené členskými štátmi v súlade s článkom 46 nariadenia (ES) č. 1107/2009 musí byť čo najkratšie a uplynie najneskôr 31. decembra 2012.
   Článok 4
   Zmeny a doplnenia rozhodnutia 2008/934/ES
   Z prílohy k rozhodnutiu 2008/934/ES sa vypúšťa položka pre „asulam“.
   Článok 5
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2011

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 15, 18.1.2008, s. 5.

      (4)  Ú. v. ES L 55, 29.2.2000, s. 25.

      (5)  Ú. v. ES L 224, 21.8.2002, s. 23.

      (6)  Ú. v. EÚ L 246, 21.9.2007, s. 19.

      (7)  Ú. v. EÚ L 333, 11.12.2008, s. 11.

      (8)  Európsky úrad pre bezpečnosť potravín; Záver z partnerského preskúmania účinnej látky asulam z hľadiska hodnotenia rizika pesticídov. Vestník EFSA (EFSA Journal) 2010;8(12):1822. [71 s]. doi:10.2903/j.efsa.2010.1822. K dispozícii na internetovej stránke: www.efsa.europa.eu/efsajournal.htm.


title: Vykonávacie nariadenie Komisie (EÚ) 2015/153 z  30. januára 2015 , ktorým sa stanovuje výnimka z nariadenia (ES) č. 1918/2006, pokiaľ ide o mesačné limity dovozných povolení v rámci colných kvót na olivový olej s pôvodom v Tunisku na rok 2015

text:
               31.1.2015

               SK

               Úradný vestník Európskej únie

               L 26/19

         VYKONÁVACIE NARIADENIE KOMISIE (EÚ) 2015/153
   z 30. januára 2015,
   ktorým sa stanovuje výnimka z nariadenia (ES) č. 1918/2006, pokiaľ ide o mesačné limity dovozných povolení v rámci colných kvót na olivový olej s pôvodom v Tunisku na rok 2015
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a),
   keďže:

               (1)

               Článkom 2 ods. 2 nariadenia Komisie (ES) č. 1918/2006 (2) sa stanovujú mesačné limity na množstvá olivového oleja, na ktoré možno vydať dovozné povolenia v rámci celkového objemu kvóty stanovenej v ods. 1 uvedeného článku.

               (2)

               S cieľom uľahčiť v aktuálnom roku výroby obchodovanie s olivovým olejom medzi Úniou a Tuniskom je potrebné stanoviť výnimky z nariadenia (ES) č. 1918/2006 a schváliť odlišné mesačné limity na obdobie od 1. februára 2015 do 31. októbra 2015 bez toho, aby bol dotknutý celkový objem colnej kvóty stanovenej v článku 2 ods. 1 uvedeného nariadenia.

               (3)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Odchylne od článku 2 ods. 2 nariadenia (ES) č. 1918/2006 a bez toho, aby bol dotknutý objem colnej kvóty stanovenej v článku 2 ods. 1 uvedeného nariadenia, sa týmto povoľuje vydávanie povolení v období od 1. februára 2015 do 31. októbra 2015 do výšky týchto mesačných limitov:

               —

               9 000 ton na každý mesiac od februára do marca a

               —

               8 000 ton na každý mesiac od apríla do októbra.

         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 365, 21.12.2006, s. 84.


title: Vykonávacie nariadenie Rady (EÚ) č. 1169/2012 z  10. decembra 2012 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) č. 542/2012

text:
               11.12.2012

               SK

               Úradný vestník Európskej únie

               L 337/2

         VYKONÁVACIE NARIADENIE RADY (EÚ) č. 1169/2012
   z 10. decembra 2012,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušuje vykonávacie nariadenie (EÚ) č. 542/2012
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   keďže:

               (1)

               Rada 25. júna 2012 prijala vykonávacie nariadenie (EÚ) č. 542/2012 (2), ktorým sa vykonáva článok 2 ods. 3 nariadenia (ES) č. 2580/2001 vypracovaním aktualizovaného zoznamu osôb, skupín a subjektov, na ktoré sa vzťahuje nariadenie (ES) č. 2580/2001.

               (2)

               Rada poskytla všetkým osobám, skupinám a subjektom, u ktorých to bolo prakticky možné, odôvodnenia, ktoré vysvetľujú dôvody, prečo boli zaradené do zoznamu vo vykonávacom nariadení (EÚ) č. 542/2012.

               (3)

               Rada oznámením uverejneným v Úradnom vestníku Európskej únie informovala osoby, skupiny a subjekty uvedené vo vykonávacom nariadení (EÚ) č. 542/2012 o tom, že sa rozhodla ponechať ich na zozname. Rada taktiež informovala dotknuté osoby, skupiny a subjekty o tom, že môžu požiadať Radu o odôvodnenie svojho zaradenia do zoznamu, ak im toto odôvodnenie ešte nebolo oznámené. V prípade určitých osôb a skupín boli poskytnuté zmenené a doplnené odôvodnenia.

               (4)

               Rada vykonala úplné preskúmanie zoznamu osôb, skupín a subjektov, na ktoré sa vzťahuje nariadenie (ES) č. 2580/2001, ktoré sa požaduje podľa článku 2 ods. 3 uvedeného nariadenia. V tejto súvislosti zohľadnila pripomienky, ktoré Rade predložili dotknuté osoby, skupiny a subjekty.

               (5)

               Rada dospela k záveru, že osoby, skupiny a subjekty uvedené v prílohe k tomuto nariadeniu sú zapojené do teroristických činností v zmysle článku 1 ods. 2 a 3 spoločnej pozície Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (3), že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných obmedzujúcich opatrení stanovených v nariadení (ES) č. 2580/2001.

               (6)

               Zoznam osôb, skupín a subjektov, na ktoré sa vzťahuje nariadenie (ES) č. 2580/2001, by sa mal zodpovedajúcim spôsobom aktualizovať a vykonávacie nariadenie (EÚ) č. 542/2012 by sa malo zrušiť,

         PRIJALA TOTO NARIADENIE:
   Článok 1
   Zoznam stanovený v článku 2 ods. 3 nariadenia (ES) č. 2580/2001 sa nahrádza zoznamom uvedeným v prílohe k tomuto nariadeniu.
   Článok 2
   Týmto sa zrušuje vykonávacie nariadenie (EÚ) č. 542/2012.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. decembra 2012

            Za Radu

            predsedníčka

         C. ASHTON

      (1)  Ú. v. ES L 344, 28.12.2001, s. 70.

      (2)  Ú. v. EÚ L 165, 26.6.2012, s. 12.

      (3)  Ú. v. ES L 344, 28.12.2001, s. 93.

      PRÍLOHA

         ZOZNAM OSÔB, SKUPÍN A SUBJEKTOV PODĽA ČLÁNKU 1

      1.   OSOBY

                  1.

                  ABDOLLAHI Hamed (alias Mustafa Abdullahi), narodený 11. 8. 1960 v Iráne. Pas: D9004878.

                  2.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia), občan Saudskej Arábie.

                  3.

                  AL YACOUB, Ibrahim Salih Mohammed, dátum narodenia: 16. 10. 1966, miesto narodenia: Tarut (Saudská Arábia), občan Saudskej Arábie.

                  4.

                  ARBABSIAR Manssor (alias Mansour Arbabsiar), narodený 6. alebo 15. marca 1955 v Iráne. Štátny občan Iránu a USA. Pas: C2002515 (Irán); 477845448 (USA). Preukaz totožnosti č.: 07442833, platnosť do: 15. 3. 2016 (vodičský preukaz USA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), dátum narodenia: 8. 3. 1978, miesto narodenia: Amsterdam (Holandsko) – člen „Hofstadgroep“.

                  6.

                  FAHAS, Sofiane Yacine, dátum narodenia: 10. 9. 1971, miesto narodenia: Alžír (Alžírsko) – člen „al-Takfir“ a „al-Hijra“.

                  7.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), dátum narodenia: 14. 4. 1965 alebo 1. 3. 1964, miesto narodenia: Pakistan, číslo pasu: 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), narodený okolo roku 1957 v Iráne. Adresy: 1. Kermanshah, Irán; 2. Vojenská základňa Mehran, provincia Ilam, Irán.

                  10.

                  SHAKURI Ali Gholam, narodený okolo roku 1965 v Teheráne, Irán.

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), narodený 11. 3. 1957 v Iráne. Iránsky štátny občan. Číslo pasu: 008827 (iránsky diplomatický pas), vydaný v roku 1999. Hodnosť: generálmajor.

            2.   SKUPINY A SUBJEKTY

                  1.

                  „Organizácia Abu Nidal“ – „ANO“, (alias„Revolučná rada Fatah“, alias„Arabské revolučné brigády“, alias„Čierny september“, alias„Revolučná organizácia moslimských socialistov“).

                  2.

                  „Brigáda mučeníkov Al Aqsa“.

                  3.

                  „Al-Aqsa e. V.“

                  4.

                  „Al-Takfir“ a „Al-Hijra“.

                  5.

                  „Babbar Khalsa“.

                  6.

                  „Komunistická strana Filipín“ vrátane „Novej ľudovej armády“ (New People’s Army) – „NPA“, Filipíny.

                  7.

                  „Gama'a al-Islamiyya“ (alias„Islamská skupina“), (alias„Al-Gama'a al-Islamiyya“ – „IG“).

                  8.

                  „İslami Büyük Doğu Akıncılar Cephesi“ – „IBDA-C“ („Islamský front veľkých východných bojovníkov“).

                  9.

                  „Hamas“ vrátane „Hamas-Izz al-Din al-Qassem“.

                  10.

                  „Hizbal Mudžahidín“ – „HM“.

                  11.

                  „Hofstadgroep“.

                  12.

                  „Holy Land Foundation for Relief and Development“ („Nadácia Svätej zeme pre ochranu a rozvoj“).

                  13.

                  „Medzinárodná federácia sikhskej mládeže“ – „ISYF“.

                  14.

                  „Khalisan Zindabad Force“ – „KZF“.

                  15.

                  „Strana kurdských pracujúcich“ – „PKK“, (alias„KADEK“, alias„KONGRA-GEL“).

                  16.

                  „Tigre oslobodenia tamilského Ílamu“ – „LTTE“.

                  17.

                  „Ejército de Liberación Nacional“ („Národná oslobodzovacia armáda“).

                  18.

                  „Palestínsky islamský džihád“ – „PIJ“.

                  19.

                  „Ľudový front za oslobodenie Palestíny“ – „PFLP“.

                  20.

                  „Ľudový front za oslobodenie Palestíny – Hlavné veliteľstvo“ (alias„PFLP – Hlavné veliteľstvo“).

                  21.

                  „Fuerzas armadas revolucionarias de Colombia“ – „FARC“ („Revolučné ozbrojené sily Kolumbie“).

                  22.

                  „Devrimci Halk Kurtuluș Partisi-Cephesi“ – „DHKP/C“ (alias„Devrimci Sol“ („Revolučná ľavica“), alias„Dev Sol“) („Revolučná ľudová oslobodzovacia armáda/front/strana“).

                  23.

                  „Sendero Luminoso“ – „SL“ („Svetlý chodník“).

                  24.

                  „Stichting Al Aqsa“ (alias„Stichting Al Aqsa Nederland“, alias„Al Aqsa Nederland“).

                  25.

                  „Teyrbazen Azadiya Kurdistan“ – „TAK“, (alias„Kurdistan Freedom Falcons“ („Sokoly za slobodu Kurdistanu“), alias„Kurdistan Freedom Hawks“ („Jastraby za slobodu Kurdistanu“).